وزارت خزانہ
پردھان منتری مُدرا یوجنا کے تحت تین سالوں میں 16.67کروڑقرض کھاتوں کے لئے 9.98لاکھ کروڑروپے کی منظوری دی گئ
پردھان منتری مُدرا یوجنا کی بدولت لگ بھگ تین سال کی مدت کے دوران 1.12کروڑاضافی روزگار کے مواقع پیداکرنے میں مدد ملی ہے
موجودہ رہنما ہدایات کے مطابق ، کوئی بھی شخص جو قرض حاصل کرنے کا اہل ہو اوراس کا مینوفیکچرنگ ، تجارت ، خدمات اورزراعت سے منسلک سرگرمیوں جیسے شعبوں میں غیرزرعی آمدنی سے متعلق سرگرمیوں کے لئے کاروباری منصوبہ ہو اور جس کی قرض کی ضروریات دس لاکھ روپے تک کی ہوں ، وہ پردھان منتری مُدرا یوجنا  کے تحت قرض حاصل کرنے کا مستحق ہے ۔ خزانے کے مرکزی وزیرمملکت ڈاکٹربھگوت کسان راؤ کراڈ نے آج راجیہ سبھا میں ایک سوال کے تحریری جواب میں یہ بات بتائی ہے ۔
وزیر موصوف نے بتایاکہ اس اسکیم کے تحت قرضے تین زمروں میں دیئے جاتے ہیں ۔ یہ زمرے ہیں شِشو  ، کشور  ، ترون 
وزیرموصوف نے پردھان منتری مُدرا یوجنا  کے تحت گذشتہ تین مالی سالوں میں فراہم کئے گئے قرضوں کی مزید تفصیلات فراہم کی ہیں ۔ جو درج ذیل ہیں :
|
|
مالی سال
|
|
قرض کھاتوں کی تعداد 
|
|
منظورشدہ رقم 
|
|
2019-20
|
|
6.22
|
|
3.37
|
|
2020-21
|
|
5.07
|
|
3.22
|
|
2021-22
|
|
5.38
|
|
3.39
|
|
TOTAL
|
|
16.67
|
|
9.98
وزیرموصوف نے مزید کہاکہ محنت اور روزگار کی وزارت نے قومی سطح پربطورنمونہ ایک سروے کیا ہے تاکہ پی ایم ایم وائی کے تحت پیداہوئے روزگار کے مواقع کا تخمینہ لگایاجاسکے ۔ سروے کے نتائج کے مطابق ، پی ایم ایم وائی کی بدولت ، لگ بھگ تین سال کی مدت کے دوران ،  1.12کروڑاضافی روزگار کے مواقع پدیاکرنے میں مدد ملی ہے ۔
اس سروے سے حاصل معلومات کے مطابق ، وزیرموصوف نے کہاکہ مجموعی بنیادپر، شِشوزمرے کے تحت منظورکئے گئے قرضے ، مُدرا مستفدین کی ملکیت والے کاروباری اداروں کے ذریعہ پیداکئے گئے روزگار کے اضافہ مواقع کے 66فیصد ہیں ۔ جس کے بعد کشور اورترون  زمروں کا نمبرآتاہے ۔ اس کے علاوہ ، پردھان منتری مُدرا یوجنا –پی ایم ایم وائی کے تحت ، اس اسکیم کے آغاز کے بعد سے یکم جولائی ،2022تک 6.12کروڑروپے کے بقدر 7.66کروڑسے زیادہ قرضے نئے صنعتکاروں /کھاتوں کو فراہم کئے گئے ہیں البتہ پی ایم ایم وائی اسکیم کے تحت پیداہوئے روزگار کے مواقع سے متعلق ڈیٹا ، مرکزی طورپر تیارنہیں کئے جاتے ۔
مُدرا پورٹل کے بارے میں قرض فراہم کرنےوالے اداروں کے رکن  کے ذریعہ اپ لوڈ کئے گئے ڈیٹا یا اعداد وشمار کے مطابق ، وزیر موصوف نے یکم جولائی ،2022تک پورے ملک میں فراہم کئے گئے پی ایم ایم وائی قرضوں کی زمروں کے لحاظ سے تعداد پیش کی ، جوکہ ذیل میں پیش کی گئی ہے :
|
|
|
|
قرض کھاتوں کی تعداد 
|
|
عام
|
|
17.59
|
|
درج فہرست ذاتیں
|
|
6.10
|
|
درج فہرست قبائل
|
|
2.06
|
|
دیگرپسماندہ طبقات
|
|
10.13
|
|
کل ہند میزان
|
|
35.88
|
|
درج بالا میں سے
|
|
اقلیتیں
|
|
3.99
|
|
خاتون صنعتکار
|
|
24.54
وزیرموصوف نے کہاکہ ریزرو بینک آف انڈیا  سے موصولہ اطلاع کے مطابق ، 30جون 2022 تک ملک بھرمیں مالی خواندگی سے متعلق 1107مرکاز قائم کئے گئے ہیں ۔یہ مالی خواندگی کے مراکز ، دیگرکاموں کے علاوہ ، ملک کے دیہی عوام میں صنعت کاری سے متعلق صلاحیت کوفروغ دینے کی غرض سے تربیتی پروگراموں کا بھی انعقاد کرتے ہیں ۔اس کے علاوہ گاؤں کی سطح پرصنعت کاروں کی تعداد میں اضافہ کرنے کے مقصد سے ، بینک ، اپنے خود کے روزگار سے متعلق تربیت فراہم کرنے والے دیہی اداروں  کے ذریعہ تربیت فراہم کرتے ہیں ۔ جس کے دوران گاؤں کے نوجوانوں کی ہنرمندی میں اضافہ اور ان میں صنعت کاری کے جذبے کے فروغ دینے پرتوجہ مرکوز کی جاتی ہے ۔
ذریعہ معاش اور روزی روٹی کے ذرائع پیداکرنے کی غرض سے ، وزیر موصوف نے بیان کیا کہ زراعت اور دیہی ترقی کا قومی بینک ، بہت چھوٹی صنعت کاری کے فروغ کے پروگراموں اور ذریعہ معاش اورکاروباری اداروں کے فروغ سے متعلق پروگراموں  کے ذریعہ ، دیہی علاقوں میں ایس ایچ جی ارکان کے لئے ہنرمندی کے فروغ سے متعلق پروگراموں کا انعقاد کررہاہے ، نابارڈ ایم ای ڈی پیز اورایل ای ڈی پیز کے ذریعہ ایس ایچ جی ارکان کو ہنرمند بنانے کی غرض سے کوششیں کررہاہے تاکہ ایس ایچ جی ارکان دیہی علاقوں میں بہت چھوٹی صنعتیں شروع کرسکیں ۔
وزیرموصوف نے بتایاکہ اس کے علاوہ ، غیرزرعی شعبوں میں گاؤں کی سطح پر، صنعتیں قائم کرنے کی غرض سے دیہی غریب عوام کی مدد کرنے کی غرض سے ، دین دیال انتودیہ یوجنا –دیہی ذریعہ معاش سے متعلق قومی مشن  کے تحت ایک ذیلی اسکیم کے طورپر ، گاؤوں میں صنعتکاری سے متعلق اسٹارٹ اپ پروگرام  کابھی نفاذ کیاجارہاہے ۔